News Update: วอร์เรน บัฟเฟตต์ เดิมพันครั้งใหญ่ในบริษัทน้ำมัน เดินหน้าซื้อหุ้น Occidental Petroleum ต่อเนื่อง ซื้อแล้วกว่า 2.3 แสนล้านบาท ในเวลาเพียง 2 สัปดาห์ - FINNOMENA
หรือราคาน้ำมันจะแพงขึ้นอีก? ‘วอร์เรน บัฟเฟตต์’ เดินหน้าซื้อหุ้นบริษัทน้ำมัน Occidental Petroleum ต่อเนื่อง แม้ราคาจะพุ่งขึ้นแล้วกว่า 90% ในช่วง 1 ปีที่ผ่านมา ท่ามกลางฉากหลังสงครามรัสเซีย-ยูเครน
14 มี.ค. 2565

หรือราคาน้ำมันจะแพงขึ้นอีก? ‘วอร์เรน บัฟเฟตต์’ เดินหน้าซื้อหุ้นบริษัทน้ำมัน Occidental Petroleum ต่อเนื่อง แม้ราคาจะพุ่งขึ้นแล้วกว่า 90% ในช่วง 1 ปีที่ผ่านมา ท่ามกลางฉากหลังสงครามรัสเซีย-ยูเครน
ก.ล.ต.สหรัฐฯ เผยในวันศุกร์ (11 มี.ค.) ว่า ในสัปดาห์ที่ผ่านมา Berkshire Hathaway ของวอร์เรน บัฟเฟตต์ ได้ซื้อหุ้น Occidental Petroleum (OXY) เพิ่มอีก 27.1 ล้านหุ้น รวมมูลค่ามากกว่า 1,500 ล้านดอลลาร์ ต่อเนื่องจากสัปดาห์ก่อนหน้าที่ใช้เงินราว 4,500 ดอลลาร์ ในการซื้อหุ้นทั้งหมด 91.2 ล้านหุ้น
โดย Berkshire ได้ซื้อหุ้น OXY บริษัทน้ำมันสัญชาติอเมริกันเพิ่มในวันพุธ พฤหัสบดี และศุกร์ ที่ราคาระหว่าง $51.03 – $58.58 โดยมีราคาเฉลี่ยอยู่ที่ประมาณ $56.60
ตอนนี้ Berkshire ถือหุ้น OXY ทั้งหมด 118.3 ล้านหุ้น คิดเป็นมูลค่าเกือบ 6,900 ล้านดอลลาร์ (230,600 ล้านบาท) เมื่ออ้างอิงจากราคาปิดในวันศุกร์ที่ $57.95
นั่นทำให้ Berkshire ถือหุ้น OXY คิดเป็นสัดส่วน 2.1% อยู่ในอันดับที่ 9 ของพอร์ต รองจาก Apple (43.6%), BoA (12.9%), American Express (7.9%), Coca-Cola (7.2%), Kraft Heinz (3.8%), Verizon Communication (2.6%),US Bancorp (2.4%) และ Moody’s Corporation (2.3%)
วอร์เรน บัฟเฟตต์ยังมีวอร์แรนท์ของบริษัทน้ำมันดังกล่าวอีกเกือบ 84 ล้านหุ้น โดยมีราคาใช้สิทธิอยู่ที่ $59.624 ต่อหุ้น นั้นหมายความว่า Berkshire สามารถใช้สิทธิวอร์แรนท์เพื่อซื้อหุ้นในราคาที่ต่ำกว่าตลาด และสามารถทำกำไรได้ทันที
และใม่ใช่แค่ OXY เท่านั้น ที่ติดอันดับบริษัทน้ำมันในพอร์ตการลงทุนของ Berkshire ในอันดับที่ 10 ยังมี Chevron บริษัทน้ำมันอีกแห่งหนึ่ง ที่ Berkshire ถือครองคิดเป็นมูลค่าใกล้เคียงกับ OXY ที่ 6,500 ล้านดอลลาร์ เช่นกัน
หุ้น OXY พุ่งเกือบ 90% ในช่วง 12 เดือนที่ผ่านมา จากราคาน้ำมันที่แพงต่อเนื่อง ขณะที่ราคาหุ้น Berkshire Hathaway เพิ่มขึ้นมาแล้ว 9% ในปี 2022 นี้ และได้แตะระดับสูงสุดเป็นประวัติการณ์ในวันศุกร์ที่ผ่านมา (11 มี.ค.)
อ้างอิง: https://www.cnbc.com/2022/03/12/warren-buffett-is-still-buying-occidental-petroleum-adding-shares-worth-1point5-billion.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Occidental Petroleum
Warren Buffett
น้ำมัน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA